Goude forzh stourm e teuas a-benn da gaout un nijerez Farman F-230 n°10 marilhet F-ALGJ en eskemm ouzh kentelioù leviañ. Dan 30 a viz Mae 1931 e klaskas dibradañ en Istre met dre ma oa dreistbechiet an ardivink gant an trelosk e voe diskaret gant ur fourrad avel. Gloazet e voe al levierez ha kaset da ospital Marsilha. Er gêr-se e voe roet un nijerez all dezhi, ur Farman F-236 n°3 (a zo un F-230 unplas) marilhet F-ALMB. Daoust dezhi bezañ gwall wan choazh e kuitaas ar glañvadez an ospital hep paeañ ar mizoù.